Diari Oficial de la Generalitat Valenciana


Sumari del DOGV 4771, del 09-06-2004 (2004/5610)

RESOLUCIÓ de 18 de maig de 2004, del rector de la Universitat Politècnica de València, referent a la supressió, creació i modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de Protecció de dades de caràcter personal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/05/18/(1)/dof/vci/html**

### Dades del document

Número de DOGV
:   4771

Data del DOGV
:   09-06-2004

Secció del DOGV
:   I. DISPOSICIONS GENERALS

Número del document
:   2004/5610


Data del document
:   18-05-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * legislació
    * dades personals
    * base de dades
    * universitat

RESOLUCIÓ de 18 de maig de 2004, del rector de la Universitat Politècnica de València, referent a la supressió, creació i modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de Protecció de dades de caràcter personal. [2004/X5610]
  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només podran fer-se mitjançant disposició general publicada en el Boletín Oficial del Estado o diari oficial corresponent.
  
Havent sorgit la necessitat d'efectuar actuacions no previstes en el moment en què es van regular aquests fitxers, en pertoca la modificació. Així mateix, complides les finalitats per a les quals es van tractar algunes dades, correspon la supressió del fitxer corresponent.
  
En compliment d'aquest mandat legal, el Rectorat de la Universitat Politècnica de València resol:
  
Primer
  
Aprovar la supressió del fitxer que es relaciona en l'annex I d'aquesta resolució, creat mitjançant la Resolució de 28 de juliol de 1994 de la Universitat Politècnica de València, publicada en el Diari Oficial de la Generalitat Valenciana número 2.329, de 19 d'agost de 1994, per la qual es compleix la llei orgànica que regula el tractament automatitzat de les dades de caràcter personal.
  
Segon
  
Aprovar la modificació dels fitxers que es relacionen en els annexos II, III, IV i V d'aquesta resolució, creats mitjançant la Resolució de 28 de juliol de 1994 de la Universitat Politècnica de València, publicada en el Diari Oficial de la Generalitat Valenciana número 2.329, de 19 d'agost de 1994, per la qual es compleix a la llei orgànica que regula el tractament automatitzat de les dades de caràcter personal.
  
Tercer
  
Aprovar la creació dels fitxers que es relacionen en els annexos VI, VII, VIII i IX d'aquesta disposició.
  
Quart
  
La Universitat Politècnica de València prendrà les mesures necessàries d'índole tècnica i organitzativa per garantir la seguretat de les dades de caràcter personal dels fitxers que es mencionen en els annexos.
  
Cinqué
  
Les persones responsables dels fitxers automatitzats relacionats en els annexos adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.
  
Sisé
  
El personal afectat pels fitxers automatitzats relacionats en els annexos pot exercir el seu dret d'accés, de rectificació i de cancel·lació de les dades, i d'oposició al seu tractament, davant de l'òrgan competent i en la forma reglamentària establida, en els casos previstos en la legislació vigent.
  
Seté
  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València advertirà els cessionaris de dades de caràcter personal de l'obligació d'utilitzar-los exclusivament per a la finalitat de la cessió.
  
Vuité
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
València, 18 de maig de 2004.- El rector: Justo Nieto Nieto.
  
ANNEX I
  
Fitxer del Centre de Transferència de Tecnologia
  
Motiu de la supressió: s'han complit les finalitats per a les quals es van demanar les dades i no correspon continuar amb el seu tractament.
  
Destinació de la informació o previsions adoptades per a la destrucció: s'han destruït totes les dades contingudes en el fitxer i s'ha verificat la seua irrecuperabilitat.
  
ANNEX II
  
Fitxer d'alumnes
  
Finalitat i usos previstos: gestió administrativa i acadèmica dels alumnes de la Universitat Politècnica de València. Difusió d'informació acadèmica i institucional de la Universitat. Promoció de l'ocupació i la inserció professional. Realització d'estudis i investigacions científiques per la Universitat Politècnica de València. Cens electoral.
  
Persones o col·lectius de què s'obtenen les dades o que resulten obligats a subministrar-les: alumnes que accedeixen o pretenen accedir als estudis impartits per la Universitat Politècnica de València i els centres adscrits.
  
Procediment de recollida de les dades: declaracions, formularis i transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador, acadèmiques i professionals, economicofinanceres, circumstàncies socials, salut.
  
Cessions de dades previstes: Ministeri d'Educació, Cultura i Esport; Conselleria de Cultura, Educació i Ciència de la Generalitat Valenciana; Institut Nacional d'Estadística; altres universitats; entitats bancàries col·laboradores; òrgans col·legiats i unipersonals de la Universitat Politècnica de València; departaments; centres; instituts d'investigació; unitats d'investigació, i personal docent i investigador de la Universitat Politècnica de València per a la realització d'estudis i investigacions científiques amb consentiment exprés de la persona titular. Empreses, fundacions i entitats que perseguisquen finalitats de gestió, promoció i realització de pràctiques o de promoció de l'ocupació o inserció professional.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei d'Alumnat de la Universitat Politècnica de València en totes les àrees corresponents i els diferents serveis d'administració de cada centre.
  
Mesures de seguretat: nivell alt.
  
ANNEX III
  
Fitxer de personal
  
Finalitat i usos previstos: gestió econòmica i administrativa del PDI, PAS, personal contractat i becat de la Universitat Politècnica de València, així com del personal aspirant en les oposicions convocades per la Universitat Politècnica de València. Difusió d'informació institucional i sindical. Cens electoral.
  
Persones o col·lectius de què s'obtenen les dades o que resulten obligats a subministrar-les: Personal contractat i becat de la Universitat Politècnica de València, personal aspirant en les oposicions convocades per la Universitat Politècnica de València.
  
Procediment de recollida de les dades: enquestes o entrevistes, formularis i transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador; de característiques personals, acadèmiques i professionals; detalls d'ocupació; economicofinanceres; circumstàncies socials; sindicals; de salut, i d'infraccions administratives i penals.
  
Cessions de dades previstes: Seguretat Social; mutualitats de funcionaris; seccions sindicals; entitats bancàries col·laboradores; entitats asseguradores col·laboradores; Agència Estatal d'Administració Tributària; Institut Nacional d'Estadística, i Ministeri de Treball i Assumptes Socials.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei de Recursos Humans de la Universitat Politècnica de València en totes les àrees corresponents.
  
Mesures de seguretat: nivell alt.
  
ANNEX IV
  
Fitxer de gestió econòmica
  
Finalitat i usos previstos: gestió econòmica de la Universitat, pagament de factures per treballs o serveis prestats a la Universitat i pagament d'ajudes als membres d'aquesta (alumnes, PAS, PDI).
  
Persones o col·lectius de què s'obtenen les dades o que resulten obligats a subministrar-les: persones físiques o jurídiques que presten un servei o subministren productes o béns a la Universitat, així com ajudes als membres d'aquesta.
  
Procediment de recollida de les dades: factures que es presenten per a la tramitació, presentació de sol·licituds d'ajudes als membres de la comunitat universitària.
  
Estructura bàsica del fitxer i descripció de les dades recollides: dades de caràcter identificador, economicofinanceres i de transaccions.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei de Gestió d'Econòmica de la Universitat Politècnica de València en totes les àrees corresponents.
  
Mesures de seguretat: nivell bàsic.
  
ANNEX V
  
Fitxer del Servei Integrat d'Ocupació
  
Finalitat i usos previstos: gestió d'ocupació, pràctiques en empreses i formació per a l'ocupació d'estudiants i demandants d'ocupació. Realització d'enquestes i estudis, promoció de les activitats del servei.
  
Persones o col·lectius de què s'obtenen les dades o que resulten obligats a subministrar-les: demandants d'ocupació, de pràctiques en empreses i de formació que sol·liciten els serveis de Servei Integrat d'Ocupació de la Universitat Politècnica de València. Personal, representant o tutor, de les empreses que ofereixen pràctiques i ocupació, que gestiona el Servei Integrat d'Ocupació.
  
Procediment de recollida de les dades: enquestes o entrevistes, formularis, transmissió electrònica de dades.
  
Estructura bàsica del fitxer i descripció de les dades recollides: dades de caràcter identificador; de característiques personals; de circumstàncies socials; dades acadèmiques i professionals; detalls d'ocupació; dades d'informació comercial; dades economicofinanceres i d'assegurances, i dades de transaccions.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei Integrat d'Ocupació de la Universitat Politècnica de València.
  
Mesures de seguretat: nivell bàsic.
  
ANNEX VI
  
Fitxer de contractació
  
Finalitat i usos previstos: gestió dels expedients de contractació administrativa de la Universitat Politècnica de València.
  
Persones o col·lectius de què s'obtenen les dades o que resulten obligats a subministrar-les: contractistes de la Universitat Politècnica de València.
  
Procediment de recollida de les dades: formularis, instàncies.
  
Estructura bàsica del fitxer i descripció de les dades recollides: dades de caràcter identificador, d'informació comercial i de transaccions.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei de Contractació.
  
Mesures de seguretat: nivell bàsic.
  
ANNEX VII
  
Fitxer del registre general
  
Finalitat i usos previstos: registre d'entrada i eixida de documents de la Universitat Politècnica de València.
  
Persones o col·lectius de què s'obtenen les dades o que resulten obligats a subministrar-les: persones físiques i jurídiques que es dirigeixen a la Universitat Politècnica de València o que reben comunicacions d'aquesta.
  
Procediment de recollida de les dades: formularis, instàncies, documents i transmissió electrònica.
  
Estructura bàsica del fitxer i descripció de les dades recollides: dades de caràcter identificador.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Registre General de la Universitat Politècnica de València.
  
Mesures de seguretat: nivell bàsic.
  
ANNEX VIII
  
Fitxer del Servei Mèdic
  
Finalitat i usos previstos: gestió sanitària preventivocurativa de la comunitat universitària.
  
Persones o col·lectius de què s'obtenen les dades o que resulten obligats a subministrar-les: membres de la comunitat universitària.
  
Procediment de recollida de les dades: enquestes o entrevistes, formularis i transmissió electrònica.
  
Estructura bàsica del fitxer i descripció de les dades recollides: dades de caràcter identificador; de característiques personals, acadèmiques i professionals; circumstàncies socials; detalls d'ocupació, assegurances; origen racial o ètnic, i salut.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Gabinet Mèdic de la Universitat Politècnica de València.
  
Mesures de seguretat: nivell alt.
  
ANNEX IX
  
Fitxer de producció científica
  
Finalitat i usos previstos: gestió curricular i obtenció d'índexs d'activitat investigadora del personal docent i investigador i doctorands de la Universitat Politècnica de València i els instituts associats.
  
Persones o col·lectius de què s'obtenen les dades o que resulten obligats a subministrar-les: personal docent i investigador i doctorands de la Universitat Politècnica de València i els instituts associats.
  
Procediment de recollida de les dades: via telemàtica.
  
Estructura bàsica del fitxer i descripció de les dades recollides: dades de caràcter identificador, característiques personals, dades acadèmiques i professionals, detalls d'ocupació.
  
Cessions de dades previstes: cap.
  
Òrgans de les administracions responsables del fitxer: Universitat Politècnica de València.
  
Serveis o unitats davant els quals poden exercitar-se els drets d'accés, rectificació, cancel·lació i oposició: Vicerectorat d'Investigació, Desenvolupament i Innovació.


Còpia Permalink ELI